બોલિવૂડ જગતમાં જો કોઇ એક્ટ્રેસ કે એક્ટરની પ્રથમ ફિલ્મ જ ઈતિહાસ સર્જક બની રહે એના જેવી સિધ્ધી બીજી કઇ હોઇ શકે? પણ અમુક અભિનેત્રીઓ એવી પણ છે જેણે પ્રથમ ફિલ્મ આપીને દર્શકોના દિલમાં ખાસ સ્થાન મેળવી લીધું. એ પછી તેને માટે બોલિવૂડનો માર્ગ આસાન જેવો ભાસતો હતો પણ ત્યારે જ અચાનક એણે પછી ફિલ્મો કરી જ નહી! કરી તો એકાદ-બે બાકી બોલિવૂડથી એકદમ દુરી જ બનાવી લીધી..! પ્રથમ ફિલ્મ જ સુપરહિટ આપીને દર્શકોને દિવાના બનાવી દેનાર, લોકોની અદ્ભુત પ્રશંસા મેળવનાર આ અભિનેત્રીઓ પછી ક્યાં ચાલી ગઇ એનો જાણે કોઇ અત્તોપત્તો જ ના રહ્યો. લોકો એને બીજી ફિલ્મોમાં જોવા માટે, એના અભિનયને માણવા માટે તરસી રહ્યાં પણ એ તો જાણે ગાયબ જ થઇ ગઇ.